stanford-oval/wikipedia huggingface dataset:
מיכאל זייפה
הערות שוליים

↑  רועי הדרי, מיכי זייפה בן ה-72 לא מתכוון להפסיק לשרת במילואים, באתר צומת השרון כפר סבא, ‏2017-05-21
1 2 3 4  מזל טלבי לוי, מהשבי המצרי ועד למילואים בגיל 75: הסיפור המיוחד של אל"מ במיל' מיכאל זייפה, באתר צומת השרון רעננה, ‏2020-10-09
1 2  איתי שיקמן, "כתבתי בציפורן על קיר הכלא: חיסלו אותי": אל"מ מיכּי זייפה על 43 ימים בשבי המצרי, באתר ynet, 18 בספטמבר 2018
↑  ד"ר מיכאל (מיכי) זייפה, באתר bschool.huji.ac.il
↑  נפתלי חן, 'נקישות של תקווה' - סיפורו של אל"מ במיל' מיקי זייפה שהיה בשבי המצרי 42 יום במלחמת יוכה"פ, באתר www.inn.co.il
↑  מירי בן-דוד ליוי, מילואימניק בן 78: מפקד בנק הדם של צה"ל שהיה שבוי במצרים חזר לשרת, באתר ynet, 30 באוקטובר 2023
↑  מיכי זייפה, נקישות של תקווה, באתר ידיעות ספרים
↑  נפתלי חן, 'נקישות של תקווה' - סיפורו של אל"מ במיל' מיקי זייפה שהיה בשבי המצרי 42 יום במלחמת יוכה"פ, באתר ערוץ 7, 23 בספטמבר 2023
| --- | --- |
בקרת זהויות :  VIAF: 298935004   WorldCat (עם VIAF): 298935004
שמעון לנקרי

שמעון לנקרי (נולד ב-16 בנובמבר 1961) הוא פוליטיקאי ישראלי שכיהן כראש עיריית עכו ה-9 מאז שנת 2003 ועד 2024.
ביוגרפיה

לנקרי נולד בטבריה והתחנך בה, בבית ספר ממלכתי-דתי. בתקופת התיכון, עבר ללמוד בישיבה התיכונית "פרחי אהרון" בקריית שמואל שבחיפה והיה פעיל בתנועת הנוער בני עקיבא.
לנקרי הוא מג"ד חי"ר במילואים בדרגת סא"ל, שאת שירותו הצבאי כלוחם עשה כמפקד וקצין בגולני.
בשנים 1985–2003 עבד בחברה למתנ"סים וניהל את המתנ"סים בנשר ובעכו. במהלך עבודתו בחברה למתנ"סים נבחר לנקרי כמנהל מצטיין.
בשנים 1989 - 1986 למד וסיים תואר ראשון במדעי החברה והחינוך במכללת בית-ברל ובשנים 1998 - 1996 למד וקיבל תואר שני, M.A. בסוציולוגיה של החינוך באוניברסיטה העברית.
לפני שכיהן כראש עיריית עכו, עבר אל העיר במטרה להיבחר לראשות העירייה. לפני כן, הוא היה תושב קריית ביאליק ושימש בעכו בתפקיד מנהל בחברה למתנ"סים.
ב-2005 הצטרף לנקרי למפלגת קדימה, שגם בין היתר תמכה ברשימתו למועצה. לקראת הבחירות לכנסת התשע עשרה, בשנת 2013, שימש לנקרי כראש הוועדה המסדרת של מפלגת קדימה. בשלהי 2013 התפקד למפלגת הליכוד.
בנוסף לתפקידו כראש עיריית עכו, משמש לנקרי כחבר במועצה הארצית לתכנון ולבנייה, יו"ר מועצת הגליל, יו"ר אשכול רשויות גליל מערבי, יו"ר הנהלת פסטיבל עכו, יו"ר דירקטוריון החברה הכלכלית עכו, חבר דירקטוריון בחל"פ, חבר דירקטוריון במכללה האקדמית גליל מערבי, חבר הנהלה במרכז לשלטון המקומי, דירקטור בתאגיד המים, יו"ר הרשות לפיתוח הגליל, יו"ר ועדת צעירים בשלטון המקומי ותפקידים ציבוריים רבים אחרים.
ביוגרפיה > כראש עיריית עכו

לנקרי התמודד בראש רשימה עצמאית וניצח בבחירות המקומיות ב-2003 בהפרש זעום, ובפעם השנייה, בבחירות 2008, זכה בכ-70% מקולות הבוחרים. בבחירות 2013, זכה ב-79.4% מקולות הבוחרים. בבחירות ב-2018, היה המתמודד היחיד ונבחר לנקרי לקדנציה רביעית לאחר שזכה ב-85% מהקולות.
בין ההחלטות הבולטות של לנקרי בהיותו ראש עיריית עכו, ניתן למנות את תוכנית ההבראה ושינוי התרבות הארגוני של העירייה בשנת 2003, קידום הקמתם של מרכז הטניס העירוני ועוד מתקני ספורט, וכן את הרחבת הטיילת.
בשנת 2020 הוביל לנקרי מאבק לשינוי מפת הטבות המס עבור תושבי העיר עכו. קידם את החוק ל"תיקון פקודת מס הכנסה התש"ף 2020", שהשיב לעיר עכו את הטבות המס בשיעור של 12 אחוזים. בשנת 2022 הוביל לנקרי את פתיחת שלוחת בית הספר למוסיקה רימון בעכו.
ב-22 במרץ 2013 נפצע באופן בינוני כאשר נורה במכוניתו, סמוך לצומת ג'וליס שעל כביש 70.
במהלך 20 שנות כהונתו, קידם לנקרי רפורמות ושינויים גדולים, בניית אלפי יחידות דיור, רישות העיר במצלמות והקמת משטרה עירונית להגברת הביטחון האישי, יזם את פרויקט עיר באיכות להובלת שינוי פיזי בבניינים הישנים ובשכונות מורכבות וכן לשיפוץ השטחים הציבוריים. קידם בניית עשרות פארקים ופיתוח המרחב הציבורי, בניית עשרות מוסדות ציבור, מגרשי ספורט, אולמות ספורט, אצטדיון כדורגל, פארק אתגרי, קונסרבטוריון עירוני, היכל תרבות חדש, בניית אזור תעשייה חדש.
ביולי 2017 נפסקו ללנקרי פיצויים בסכום כולל של 212,500 ש"ח, לאחר שזכה בתביעת לשון הרע נגד יריב פוליטי שפרסם בפייסבוק פוסטים משמיצים אודותיו.
בנובמבר 2022 הודיע לנקרי כי לא יתמודד על ראשות העיר בבחירות שנועדו להתקיים באוקטובר 2023. עקב פריצת מלחמת חרבות ברזל נדחו הבחירות לפברואר 2024, ועמיחי בן שלוש, שנבחר לראשות העירייה, נכנס לתפקידו במרץ 2024.
פרסים והוקרה

בשנת 2005 זכה למקרי באות "ראש העיר הירוק של ישראל", מטעם ארגון חיים וסביבה (בתחרות "הגלובוס הירוק").
בשנים 2010–2012 נבחר לנקרי שלוש פעמים ברציפות על ידי המגזין הכלכלי "TheMarker" ברשימת 100 האנשים המשפיעים ביותר על כלכלת ישראל.
בשנת 2011 קיבל את אות מגשים ישראל יפה למפעל ערי הפיתוח. האות ניתן על ידי המועצה לישראל יפה על היות העיר עכו "שער העלייה" לארץ ישראל ועוגן התיישבותי למישור החוף הצפוני של מדינת ישראל ולמפרץ חיפה; על מימוש הלכה למעשה של התיישבות וחיי דו קיום של יהודים וערבים ועל שימור ופיתוח אתר מורשת היסטורית יהודית ועולמית בחבל ארץ זה.
כראש העירייה, קיבל את פרס שר הפנים לניהול כספי תקין ברשויות המקומיות לשנים 2012–2013.
בשנת 2013 דורג בין 10 ראשי הרשויות הטובים בישראל על ידי המגזין "פורבס ישראל". המגזין בחן מצוינות פיננסית, מנהיגות, הגדרת חזון, יוזמה וחדשנות, כישורי ניהול, טוהר מידות, שקיפות ופתיחות לציבור, ייצוגיות, שליחות ציבורית ומנהיגות קהילתית וקידום השלטון המקומי בישראל.
חיים אישיים

לנקרי נשוי לדורית, ואב לארבעה ילדים, בהם שחקנית העבר ומאמנת הטניס עופרי לנקרי.
הערות שוליים

↑  פסק דין בית משפט השלום בקריות, מופיע כמועמד קדימה בבחירות לראשות העיר עכו, 2008
↑   ריאיון עם לנקרי, סרטון בערוץ "בית הספר רמב"ם בעכו", באתר יוטיוב
↑  ראש העיר לנקרי: "נמשיך להשקיע בחינוך ונעודד מצוינות והישגיו, באתר עכו נט
↑  ראש עיריית עכו, שמעון לנקרי, הצטרף למפלגת קדימה, באתר nana10‏, 1 בדצמבר 2005
↑  רותם כבסה, מופז: "לשמעון לנקרי יש את הכישורים להיות שר", באתר "בלינקר", ‏6 בדצמבר 2012
↑  מורן אזולאי, ראש העיר עכו שמעון לנקרי הודיע על הצטרפות לליכוד, באתר ynet, 25 בדצמבר 2013
↑  הנהלת המועצה, באתר מועצת הגליל
↑  מאור בוכניק ואחיה ראב"ד, ניסיון התנקשות בראש העיר עכו: 'נורה מטווח אפס', באתר ynet, 22 במרץ 2013
↑  סמי פרץ, טלי חרותי-סובר, איך מצליחים 3 ראשי רשויות להצעיד את העיר קדימה בלי נדבות מהממשלה?, באתר TheMarker‏, 16 בספטמבר 2012
↑   חגי עמית, "מאוכזבים מנתניהו": מה השתנה בעיר שקרוב למחצית מתושביה היהודים הצביעו לליכוד, באתר TheMarker‏, 28 ביולי 2019
↑  יואב צור, 371/807.html ראש גדול: קבלו את ראשי הערים הטובים בישראל, באתר nrg‏, 27 במאי 2012
↑  זיו פרבר, האצטדיון בעכו: גבעת נפוליאון 2.0, באתר nrg‏, 24 באוגוסט 2011
↑  שירית אביטן כהן, ‏הדרך הארוכה לקבל הטבת מס: כך מנסה עכו להשוות את התנאים שלה לנהריה, באתר גלובס, 3 בנובמבר 2020
↑  לראשונה בתולדותיו: בית הספר היוקרתי למוזיקה "רימון" פתח קמפוס בעכו, באתר כלבו – חיפה והצפון, 21 בפברואר 2022
↑  עדי חשמונאי, ראש עיריית עכו נורה ונפצע באורח בינוני, באתר nrg‏, 22 במרץ 2013
מאור בוכניק, לנקרי: מתנקש הגיע לרכב מימין, שני בא משמאל, באתר ynet, 31 במרץ 2013
↑  המהפך של עכו, בפורטל "רשויות"
↑  דורון בן דור, ‏האצטדיון החדש בעכו נחנך עם הפסד 2:0 לחיפה, באתר ONE‏, 4 בספטמבר 2011
↑  גיא נרדי, ‏עיריית עכו החליטה להפוך את היכל התרבות הישן לסמל להתחדשות עירונית, באתר גלובס, 3 בספטמבר 2021
↑  גאיה חלמיש, ‏"לנהל עיר מעורבת בפריפריה זה כמו תרגיל של לינוי אשרם - הכי מורכב שיש", באתר ‏מאקו‏, 18 באוגוסט 2021
↑  יאיר מור, ‏השמיץ את ראש העיר בפייסבוק וישלם 212,500 שקל, באתר ‏מאקו‏, 20 ביולי 2017
↑  אוראל ואקנין, ראש עיריית עכו הודיע: לא אתמודד בבחירות הקרובות, באתר רדיו חיפה, ‏3 בנובמבר 2022
↑  אלברט לוי, ראש העיר לנקרי הצביע בעד עמדת הירוקים בירושלים, עכונט, 07 פברואר 2007
↑  אלברט לוי, ראש העיר לנקרי נבחר בין 100 המשפיעים של המגזין דה מרקר, עכונט, 06 ספטמבר 2011
↑  אלברט לוי, נשיא המדינה העניק לראש העיר עכו שמעון לנקרי "אות מגשים ישראל יפה", עכונט, 12 דצמבר 2011
↑  שמעון לנקרי, עכו, פורבס ישראל, 10 באוקטובר 2013
↑  תיאור הספר ופרק ראשון
אוטו וילהלם הרמן פון אביך

| --- | --- |

 לידה:  11 בדצמבר 1806 ברלין, ממלכת פרוסיה
 פטירה:  1 ביולי 1886 (בגיל 79) וינה,  אוסטריה (ציסלייטניה),  האימפריה האוסטרו-הונגרית
 ענף מדעי:  גאולוגיה ומינרלוגיה
 מקום קבורה:  קובלנץ 
 מקום לימודים:  אוניברסיטת הומבולדט של ברלין
 מנחה לדוקטורט:  אלכסנדר פון הומבולדט 
 מוסדות:  אוניברסיטת דורפאט
 פרסים והוקרה:  מדליית קונסטנטין 
 בן או בת זוג:  Adele Abich 
 
אוֹטוֹ וִילְהֵלְם הֶרְמַן פוֹן אַבִּיךְ (בגרמנית: Otto Wilhelm Hermann von Abich;‏ 11 בדצמבר 1806–1 ביולי 1886) היה מינרלוג וגאולוג גרמני, חבר מן המניין באקדמיית סנקט פטרבורג למדעים.
ביוגרפיה

אביך נולד בברלין ולמד באוניברסיטת הומבולדט של ברלין. בראשית דרכו המדעית עסק בספינלים ובמינרלים נוספים. בהמשך ערך מחקרים בפומרולות, במשקעים המינרליים סביב פתחים געשיים ובמבנה  הרי געש. בשנת 1842 מונה לפרופסור למינרלוגיה באוניברסיטת דורפאט והתרכז במחקרי גאולוגיה ומינרלוגיה ב האימפריה הרוסית. בעת שגר בטיפליס חקר את הגאולוגיה של רמת ארמניה (מונח שהוא עצמו טבע) ושל הקווקז. בשנים 1844–1845 טיפס על הר הגעש אררט מספר פעמים וחקר את האירוע הגאולוגי שאירע ב-1840 שמרכזו היה באררט בכפר אקורי. בשנת 1877 יצא לגמלאות והתגורר בווינה, שם גם נפטר בשנת 1886.
המינרל אביכיט קרוי על שמו.
God Is Dead?

?God Is Dead הוא סינגל מאת להקת ההבי מטאל הבריטית בלאק סבאת', שיצא לאור ב-19 באפריל 2013, ונכלל באלבום האולפן התשעה עשר שלהם, 13 שיצא ביוני באותה שנה. הוא הסינגל הראשון של בלאק סבאת' עם אוזי אוסבורן מאז "Psycho Man" ו-"Selling My Soul" מ-Reunion.
שם השיר מתייחס לאמרתו המפורסמת של הפילוסוף הגרמני פרידריך ניטשה אודות מות האלוהים.
השיר זכה להצלחה רבה והגיע למקום השישי במצעד הבריטי, וכן לביקורות חיוביות. ב-26 בינואר 2014, זכה השיר בפרס גראמי בקטגוריית "ביצוע המטאל הטוב ביותר", לראשונה לאחר 14 שנים בהן לא חולק הפרס במסגרת קטגוריה זו.
ב-10 ביוני 2013, שוחרר וידאו קליפ של השיר. את הקליפ ביים פיטר ג'וזף, מייסד תנועת צייטגייסט שגם הפיק את הסרט צייטגייסט.
השיר הופיע בפרומו של העונה השישית של סדרת הטלוויזיה ילדי האנרכיה.
מבצעים

אוזי אוסבורן - שירה
טוני איומי - גיטרה
גיזר באטלר - גיטרה בס
בראד וילק - תופים
הערות שוליים

↑  מידע וביקורת על האלבום, באתר AllMusic
↑  מידע על השיר, באתר חברת המצעדים הרשמית
↑  גראמי 2014: הערב הגדול של לורד, באתר נענע 10
↑  הקליפ הרשמי, באתר YouTube
| בלאק סבאת' |
| --- | --- | --- |
טוני איומי (גיטרה) • אוזי אוסבורן (שירה) • ביל וורד (תופים) • גיזר באטלר (גיטרה בס)
ביל וורד (תופים) • רוני ג'יימס דיו (שירה) • איאן גילן (שירה)
| אלבומי אולפן | Black Sabbath ‏ (1970) • Paranoid ‏ (1970) • Master of Reality ‏ (1971) • Vol. 4 ‏ (1972) • Sabbath Bloody Sabbath ‏ (1973) • Sabotage ‏ (1975) • Technical Ecstasy ‏ (1976) • Never Say Die!‎ ‏ (1978) • Heaven and Hell ‏ (1980) • Mob Rules ‏ (1981) • Born Again ‏ (1983) • Seventh Star ‏ (1986) • The Eternal Idol ‏ (1987) • Headless Cross ‏ (1989) • Tyr ‏ (1990) • Dehumanizer ‏ (1992) • Cross Purposes ‏ (1994) • Forbidden ‏ (1995) • 13 ‏ (2013) |  |
| נושאים קשורים | Heaven & Hell • Iron Man‏ • Paranoid‏ • God Is Dead?‎ |  |
דיסקוגרפיה של בלאק סבאת' • קטגוריה:בלאק סבאת' • פורטל:הבי מטאל
| 0 | 1 | 2 |
| --- | --- | --- |
| הקודם: 2011: איירון מיידן - "El Dorado" | פרס הגראמי לביצוע המטאל הטוב ביותר  2014: בלאק סבאת' -"God Is Dead?" | הבא: 2015: טניישס די - "The Last in Line" |
| --- | --- |
בקרת זהויות :  MusicBrainz release group: 82b0c2b5-0f3b-478e-b8ec-c43f29884135  MusicBrainz work: 309fa39a-d0be-4dcc-8645-3bab3f1f3040
רות אריון

| --- | --- |
אין תמונה חופשית
 לידה:  17 ביוני 1912 ברסלאו, גרמניה
 פטירה:  15 בנובמבר 1998 (בגיל 86) עין הוד, ישראל
 שם לידה:  אוולינה גרינטל
 לאום:  ישראל
 
רות אַריוֹן (17 ביוני 1912 – 15 בנובמבר 1998) הייתה ציירת ישראלית ויוצרת באמייל, ממייסדי כפר האמנים עין הוד. עבודותיה משקפות את ההתרחשויות שחוותה בנדודיה בארץ ישראל משנות השלושים של המאה העשרים ועד סוף שנות התשעים.
ביוגרפיה

אריון נולדה כאוולינה גרינטל בברסלאו שבגרמניה (כיום בפולין), בשנת 1912. אביה, ליאו גרינטל, היה מעצב אופנה ובעליו של בית אופנה בעיר. ב-1931 למדה אמנות באוניברסיטה בעירה, במקביל ללימודי רפואה.
בשנת 1933, לאחר עליית הנאצים לשלטון, עלתה לארץ ישראל, בגיל 22. תחילה התגוררה בחיפה, שם למדה אצל הקרמיקאית הדוויג גרוסמן והפסל רודי להמן.  לאחר מכן הצטרפה לקיבוץ גשר, ומשם עברה לקיבוץ משמר העמק, ואחר-כך לחיפה ולירושלים. בשנים 1938–1948 השלימה את לימודי האמנות שלה באקדמיה לאמנות בצלאל בירושלים, שם למדה אצל לודוויג יונס, יעקב שטיינהרט ומרדכי ארדון. כמו כן למדה בירושלים אצל הצייר אדוארד מטושק.
החל מסוף שנות הארבעים התגוררה ביפו. ב-1948 למדה רישום אצל מרסל ינקו. בהשראת תפיסתו, לפיה אמנות צריכה להיות משולבת גם במלאכת האמנות, החלה ללמוד עבודה באמייל והייתה הראשונה בארץ לצייר ציורים אבסטרקטיים באמייל. עבודות האמייל שלה עיטרו מוסדות חינוך ברחבי הארץ.
אריון הייתה נשואה לעיתונאי והעורך חובב האמנות משה דגן (1909–1973) עד מותו.
בשנת 1958 הצטרפה לקבוצת האמנים בראשות מרסל ינקו שהקימה את כפר האמנים עין הוד, שם גרה עד יום מותה. ב-1960 השתלמה בעבודה תעשייתית עם אמייל במפעל גוסטבסברג שבשוודיה. ב-1970 נבחרה על ידי משרד החינוך להתארח ב-Cite Internationale des arts בפריז, שם למדה קליגרפיה וציור בשיטת סומי אצל האמן הקוריאני אונג-נו-לי.
אריון הציגה לאורך השנים בתערוכות יחיד רבות בישראל ומספר תערוכות ברחבי העולם. נפטרה בעין הוד ב-1998 בגיל 86, והובאה למנוחות בבית העלמין שדה יהושע בחיפה.
תערוכות יחיד [דרושה הבהרה]

1946 - גלריה יונס, ירושלים
1950 - גלריה כץ, תל אביב
1961 - בית העיתונאים (בית סוקולוב) תל אביב (תערוכת האמייל הראשונה בישראל)
1963 - גלריה וודסטוק, לונדון, אנגליה (אמייל ושמן)
1964 - גלריה רודין, קייפטאון, דרום אפריקה
1969 - גלריה סגה מולין, הלהגרדן, שוודיה (צבעי מים)
1970 - גלריה נורה, ירושלים
1971 - גלריה יפו העתיקה, יפו
1973 - בית רוטשילד, חיפה (אמייל)
1974 - סיטה אינטרנציונאלה דה ארטס, פריז, צרפת
1981 - מוזיאון רמת גן
1987 - ווילה קלמנטיין, וויסבאדן, גרמניה
1988 - גלריה וולדרסדורף, טרייר, גרמניה
1990 - גלריית אמני עין-הוד
1991 - בית האמנים, תל אביב
1996 - מוזיאון ינקו-דאדא, עין הוד
1999 - גלריית אמני עין הוד
תערוכות קבוצתיות [דרושה הבהרה]

1954 - בית האמנים, ירושלים
1958 - בית האמנים, חיפה
1962 - מוזיאון תל אביב
1975 - אמנים ישראלים, פרנקפורט, גרמניה
1976 - תערוכה בינלאומית, סן דייגו, ארצות הברית
1978 - הביאנלה לאמייל, לימוז', צרפת
1978 - הטריאנלה לאמייל, טוקיו, יפן
לקריאה נוספת

'רות אריון', בתוך: רות מרקוס (עורכת), נשים יוצרות בישראל, 1920–1970, בני ברק: הקיבוץ המאוחד, 2008, עמ' 83.
דורית קדר, רות אריון : עבודות חיים ואמנות, תל אביב-יפו: סבינסקי, 1995.
אלגוריתם קירוב

אלגוריתם קירוב (באנגלית: approximation algorithm) הוא אלגוריתם שמוצא פתרון שאינו בהכרח פתרון אופטימלי לבעיה נתונה, אלא פתרון שקרוב לפתרון אופטימלי. אלגוריתמים אלו שימושיים במיוחד בבעיות שהאלגוריתמים הידועים לפתרונן הם בסיבוכיות גבוהה, ובפרט בבעיות NP קשות, קבוצת הבעיות NP קשות שקיים להם אלגוריתם קירוב נקראת APX, ניתן להוכיח שיש בעיות שאין להם אלגוריתם קירוב אלא אם כן P=NP.
על פי רוב מודדים קירוב של אלגוריתם בהתאם ליחס בין הפתרון שנמצא על ידי האלגוריתם לבין הפתרון האופטימלי. נאמר כי אלגוריתם קירוב לבעיה משיג יחס קירוב של  c (לפעמים נאמר גם אלגוריתם  c-מקרב) אם הפתרון המושג על ידי האלגוריתם קטן מ- c פעמים הפתרון האופטימלי לבעיה (אם הבעיה היא בעיית מינימיזציה) או גדול מהחלק ה- c של הפתרון האופטימלי לבעיה (אם הבעיה היא בעיית מקסימיזציה).
סוגי אלגוריתמי קירוב

ישנם כמה סוגים של אלגוריתמי קירוב, שנבדלים ביניהם בסוג הקירוב שהם מציעים ובסיבוכיות שלהם:
סוגי אלגוריתמי קירוב > קירוב באמצעות קבוע

אלגוריתמי קירוב אלו מציעים קירוב בפער של מכפלה במספר קבוע מהערך האופטימלי, למשל השמה של לפחות חצי מהערך המקסימלי בבעיית התרמיל, בזמן פולינומי לגודל הקלט. אלגוריתמים חמדניים שנותנים קירוב הם מסוג זה.
סוגי אלגוריתמי קירוב > סכמת קירוב פולינומית (PTAS)

אלגוריתמי קירוב מסוג סכמת קירוב פולינומית מקבלים  \varepsilon  כלשהו כקלט ומתייחסים אליו כקבוע, ומציעים קירוב של מכפלה של  1-\varepsilon  מהערך האופטימלי (או  1+\varepsilon  בבעיות מינימום). כל זה בזמן פולינומי לגודל הקלט, זה עלול להיות אקספוננציאלי ביחס ל- 1/\varepsilon  (הוא יכול להיות החזקה).
תת קבוצה של אלגוריתמים אלו היא סכמת קירוב פולינומית מלאה (FPTAS). באלגוריתמים אלו הסיבוכיות פולינומית גם בגודל הקלט וגם ב- 1/\varepsilon . קירוב כזה קיים לבעיית תרמיל הגב למשל.
דוגמה לאלגוריתם קירוב

בעיית הסוכן הנוסע בגרף מטרי מוגדרת כבעיית מציאת מסלול המילטוני בגרף ממושקל: דהיינו מסלול שעובר בכל צומת בדיוק פעם אחת וחוזר לצומת הראשון, ומשקלו מינימלי.
בעיה זו היא NP-קשה, אולם ניתן לקרב אותה באופן הבא (האלגוריתם של קריסטופידס):
אלגוריתם:
מוצאים עץ פורש מינימלי בגרף. בוחרים צומת כלשהו כשורש, ומטיילים לעומקו של העץ, במסלול ששקול לחיפוש לעומק. כאשר אנו מגלים שאנו חוזרים לצומת בו כבר היינו, נבצע "קיצור דרך", דהיינו, נמשיך ישירות לצומת הבא ברשימה - וזאת עד שביקרנו בכל הצמתים ונחזור לצומת שממנו התחלנו.
טיעון קירוב:
על מנת להיווכח שהאלגוריתם המתואר לעיל הוא אלגוריתם קירוב, יש לבחון את הפתרון שנמצא ביחס לפתרון האופטימלי.
ראשית, קל להיווכח כי משקלו של העץ הפורש המינימלי קטן ממשקלו של המסלול ההמילטוני המינימלי, משום שהמסלול ההמילטוני מכיל עץ פורש, ולכן משקלו גדול יותר. כמו כן ניתן להשתכנע כי המסלול שביצע האלגוריתם ללא קיצורי דרך עבר על כל קשת בדיוק פעמיים - פעם בדרך "הלוך" ופעם בדרך "חזור". לכן, משקל המסלול שמצאנו ללא קיצורי דרך יהיה בדיוק פעמיים משקל העץ הפורש המינימלי ממנו התחלנו את האלגוריתם. בנוסף, משום שהגרף הוא גרף מטרי, קיצור הדרך שביצענו רק הקטינו את משקלו של המסלול שמצאנו.
לכן משקלו של המסלול המקוצר (אותו מצא האלגוריתם) הוא לכל היותר פעמיים משקל העץ הפורש המינימלי, שהוא לכל היותר פעמיים משקל המסלול ההמילטוני, שהוא הפתרון האופטימלי לבעיה.
לפיכך, האלגוריתם שתואר הוא אלגוריתם קירוב עם יחס קירוב של 2.
ראו גם

שיטות חלוקה
בעיית כיסוי קבוצות
בעיית תרמיל הגב
הערות שוליים

↑  Bernard., Shmoys, David (2011). The design of approximation algorithms. Cambridge University Press. ISBN 9780521195270. OCLC 671709856.
↑  Petra Schuurman, Gerhard J. Woeginger. Approximation Schemes – A Tutorial
↑  Nicos Christofides, Worst-case analysis of a new heuristic for the travelling salesman problem, Report 388, Graduate School of Industrial Administration, CMU, 1976.
| --- | --- |
בקרת זהויות :  NLI: 987007475469205171  BnF: cb16603384f (data)  GND: 4500954-5  LCCN: sh2009010988
דומיניק תים

| --- | --- |

 לידה:  3 בספטמבר 1993 (בן 31) וינר נוישטאדט, אוסטריה
 מדינה:  אוסטריה אוסטריה
 מקום מגורים:  ליכטנוורת', אוסטריה
 בן או בת זוג:  Lili Paul-Roncalli בפסקה זו רשומה אחת נוספת שטרם תורגמה 
 גובה:  1.85 מטר
 יד חובטת:  ימין
 פעילות כמקצוען:  2012–2024 (כ־12 שנים) 
 סה"כ פרסים שצבר:  30,146,603 דולר אמריקאי (נכון ל־1 באפריל 2024) 
 יחידים
 מאזן קריירה:  214-348 (61.9)
 דירוג שיא:  3 (2 במרץ 2020)
 זכיות בטורנירים:  17
 זוגות
 מאזן קריירה:  80-40 (33.3%)
 זכיות בטורנירים:  0
 שיאי גראנד סלאם
 אליפות אוסטרליה הפתוחה:  גמר (2020)
 אליפות צרפת הפתוחה:  גמר (2018, 2019)
 וימבלדון:  סיבוב רביעי (2017)
 אליפות ארצות הברית הפתוחה:  זכייה (2020)
 תאריך עדכון 14 בספטמבר 2020
 
דומיניק תים (בגרמנית: Dominic Thiem; נולד ב-3 בספטמבר 1993 בווינר נוישטאדט שבאוסטריה) הוא טניסאי עבר אוסטרי מקצועני. ביוני 2023 היה מדורג תים במקום ה-89 בעולם בסבב ה-ATP. דירוג השיא שלו היה 3, ב-2 במרץ 2020. הוא זכה ב-17 תארים במהלך הקריירה. משחקו האחרון נערך בטורניר וינה ב-22 באוקטובר 2024, נגד לוצ'יאנו דארדרי האיטלקי.
הישג השיא של תים הוא זכייה בטורניר גראנד סלאם באליפות ארצות הברית הפתוחה בשנת 2020.
קריירה > 2013

בשנת 2013, הגיע תים לרבע הגמר באליפות אוסטריה הפתוחה ובאליפות וינה הפתוחה.
קריירה > 2014

תים העפיל לאליפות אוסטרליה הפתוחה שנערכה בשנת 2014 משלב המוקדמות. בסיבוב הראשון הוא ניצח את ז'ואאו סוזה מפורטוגל ב-4 מערכות (7-5, 4-6, 3-6, 6-7 3-7). בסיבוב שני הוא הפסיד לקווין אנדרסון מדרום אפריקה (19 בטורניר) ב-3 מערכות (6-4, 6-3, 6-4).
באליפות מדריד הפתוחה באותה השנה, הוא השיג תים את הניצחון הגדול שלו עד כה, לאחר שניצח בסיבוב השני את המדורג שלישי בעולם, סטאן ואוורינקה משווייץ ב-3 מערכות (1-6, 6-2, 6-4).
באליפות צרפת הפתוחה שנערכה באותה שנה הוא הפסיד בסיבוב השני לרפאל נדאל מספרד (1 בעולם) ב-3 מערכות (6-2, 6-2, 6-3), שבסופו של דבר גם זכה בטורניר.
באליפות וימבלדון אותה שנה הוא הפסיד בסיבוב הראשון ללוק סוויל מאוסטרליה שעלה משלב המוקדמות ב-4 מערכות (7-5, 6-4, 3-6, 6-4).
באליפות אוסטריה הפתוחה שנערכה באותה שנה הוא הגיע עד למשחק הגמר שבו הפסיד לדויד גופין מבלגיה ב-3 מערכות (4–6, 6–1, 6–3).
באליפות ארצות הברית הפתוחה שנערכה בסוף אוגוסט תחילת ספטמבר אותה שנה הגיע תים לסיבוב הרביעי שבו הפסיד לתומאש ברדיך מצ'כיה (6 בעולם) ב-3 מערכות (6-1, 6-2, 6-4)
קריירה > 2015

באליפות אוסטרליה הפתוחה הפסיד תים בסיבוב הראשון, באליפות רוטרדם הפתוחה, הפסיד תים בסיבוב השני. באליפות מיאמי הפתוחה של אותה שנה הגיע תים לרבע הגמר.
במאי זכה תים באליפות ניס הפתוחה, לאחר ניצחון על לאונרדו מאייר, זהו טורניר ה-ATP הראשון בו זכה תים. באליפות צרפת הפתוחה 2015 הודח תים בסיבוב השני. באליפות וימבלדון 2015 ניצח תים את דודי סלע בסיבוב הראשון אך הפסיד בסיבוב השני של התחרות.
ביולי, זכה תים בתואר ה-ATP השני בקריירה בטורניר אומג לאחר שניצח את ז'ואאו סוזה. באוגוסט זכה בטורניר השלישי שלו בטורניר גשטאט לאח ניצחון על דויד גופין
את השנה סיים תים במקום 18 בעולם.
קריירה > 2016

את השנה החל תים עם העפלה לחצי הגמר של טורניר בריזביין, שם הפסיד לרוג'ר פדרר. באליפות אוסטרליה הפתוחה הפתוחה של אותה שנה הודח תים בסיבוב השלישי.
בפברואר של אותה שנה זכה תים בטורניר בואנוס איירס לאחר ניצחון על ניקולס אלמגרו, באותו חודש זכה תים גם בטורניר אקפולקו לאחר ניצחון על ברנדר טומיק.
בטורניר אינדיאן וולס של אותה שנה הגיע תים לסיבוב הרביע שם הפסיד לז'ו-וילפריד צונגה שדורג במקום התשיעי בעולם באותה תקופה. בסיבוב השלישי של אליפות איטליה הפתוחה ניצח תים בפעם הראשונה בקריירה את רוג'ר פדרר, באותו טורניר הפסיד תים ברבע הגמר. תים שמר על הישגו משנה שעברה וגם ב-2016 זכה בטורניר ניס לאחר ניצחון על אלכסנדר זברב מגרמניה.
קריירה > 2016 > חצי גמר גראנד סלאם ראשון

באליפות צרפת הפתוחה שנערכה בסוף מאי תחילת יוני, הוא העפיל לשלב חצי הגמר והפסיד לנובאק ג'וקוביץ' מסרביה. תים זכה בתואר הרביעי שלו באותו עונה לאחר ניצחון בטורניר שטוטגרט על פיליפ קולשרייבר, בכך הפך תים לשחקן ה-29 בעולם שזכה לנצח בטורנירים על שלושה סוגי מגרשים שונים באותה עונה. באליפות וימבלדון 2016 הודח תים בסיבוב השני. מאליפות ארצות הברית הפתוחה בטניס של אותה שנה פרש תים בסיבוב הרביעי עקב פציעה בברך.
את שנת 2016 סיים תים במקום שמיני בעולם.
קריירה > 2017

באליפות צרפת הפתוחה שנערכה בסוף מאי תחילת יוני, הוא העפיל לשלב חצי הגמר בפעם השנייה ברציפות והפסיד לרפאל נדאל (4 בעולם) ב-3 מערכות (6-3, 6-4, 6-0) שבסופו של דבר גם זכה בטורניר.
קריירה > 2018 > גמר גראנד סלאם ראשון בקריירה

באליפות צרפת הפתוחה שנערכה בסוף מאי תחילת יוני אותה שנה הוא הגיע למשחק הגמר לראשונה בקריירה שלו והפסיד לרפאל נדאל (1 בעולם) ב-3 מערכות (4–6, 3–6, 2–6).
קריירה > 2019

באליפות אוסטרליה הפתוחה שנערכה בינואר 2019 הגיע תים לסיבוב השני שבו הפסיד לאלכסיי פופירין מאוסטרליה (קיבל כרטיס חופשי) לאחר שהוא פרש מהמשחק (7-5, 6-4, 2-0). בסיבוב הראשון הוא ניצח בקושי את בנואה פייר מצרפת (53 בעולם) ב-5 מערכות (4-6, 3-6, 7-5, 6-1, 3-6).
בטורניר אינדיאן וולס, בתחילת מרץ אותה שנה, זכה תים בתואר מאסטרס ראשון בקריירה כשניצח בגמר את רוג'ר פדרר (3 בעולם) ב-3 מערכות (6:3, 3:6, 5:7). הוא זכה בתואר ה-13 שלו באותה עונה, בברצלונה, כשניצח בגמר את דניל מדבדב (14 בעולם) בשתי מערכות (4:6, 0:6).
באליפות צרפת הפתוחה שנערכה בסוף מאי תחילת יוני אותה שנה הוא הגיע למשחק הגמר בפעם השנייה בקריירה שלו והפסיד שוב לרפאל נדאל (2 בעולם) ב-4 מערכות (3–6, 7–5, 1–6, 1–6).
קריירה > 2020

לראשונה בקריירה הגיע תים למשחק הגמר באליפות אוסטרליה הפתוחה שבו הפסיד לנובאק ג'וקוביץ' (2 בעולם) ב-5 מערכות (4–6, 6–4, 6–2, 3–6, 4–6). בסיבוב הרביעי הוא ניצח את גאל מונפיס מצרפת (10 בעולם) ב-3 מערכות (2-6, 4-6, 4-6), בשלב רבע הגמר הוא ניצח את רפאל נדאל (1 בעולם) ב-4 מערכות (6-7 3-7, 6-7 4-7, 6-4, 6-7 6-8) ובשלב חצי הגמר הוא ניצח את אלכסנדר זברב (7 בעולם) ב-4 מערכות (6-3, 4-6, 6-7 3-7, 6-7 4-7).
ב-2 במרץ דורג תים במקום שלישי בעולם, דירוג השיא שלו. בשל מגפת הקורונה לא נערכו משחקים ממרץ ועד סוף יולי.
בטורניר סינסינטי שנערך באוגוסט אותה שנה הוא הפסיד כבר במשחק הראשון שלו בסיבוב השני לפיליפ קריינוביץ' מסרביה (32 בעולם) ב-2 מערכות (6-2, 6-1).
קריירה > 2020 > תואר גראנד סלאם ראשון

באליפות ארצות הברית הפתוחה, זכה תים בתואר ליחידים, גראנד סלאם הראשון בקריירה שלו לאחר ניצחון במשחק הגמר על אלכסנדר זברב (7 בעולם) ב-5 מערכות (2–6, 4–6, 6–4, 6–3, 7–6 8–6). בסיבוב השלישי הוא ניצח את מרין צ'יליץ' מקרואטיה (38 בעולם) ב-4 מערכות (2-6, 2-6, 6-3, 3-6), בסיבוב הרביעי הוא ניצח את פליקס אוז'ה-אליאסים מקנדה (21 בעולם) ב-3 מערכות (6-7 4-7, 1-6, 1-6), בשלב רבע הגמר הוא ניצח את אלכס דה מינור מאוסטרליה (28 בעולם) ב-3 מערכות (1-6, 2-6, 4-6) ובשלב חצי הגמר הוא ניצח את דנייל מדבדב מרוסיה (5 בעולם) ב-3 מערכות (6-2, 6-7 7-9, 6-7 5-7)
תארים בקריירה

| מספר | תאריך | טורניר | משטח | יריב בגמר | תוצאה |
| --- | --- | --- | --- | --- | --- |
| 1 | 2015   מאי | ניס, צרפת | חימר | ארגנטינה לאונרדו מאייר | 6–7(8)‏, 5-7, 7–6(2)‏ |
| 2 | 2015   יולי | אומג, קרואטיה | חימר | פורטוגל ז'ואאו סוזה | 4-6, 1-6 |
| 3 | 2015   אוגוסט | גשטאט, שווייץ | חימר | בלגיה דויד גופין | 2-6, 5-7 |
| 4 | 2016   פברואר | בואנוס איירס, ארגנטינה | חימר | ספרד ניקולס אלמגרו | 7–6(2)‏, 6-3, 7–6(4)‏ |
| 5 | 2016   פברואר | אקפולקו, מקסיקו | קשה | גרמניה ברנדר טומיק | 7–6(6)‏, 6-4, 3-6 |
| 6 | 2016   מאי | ניס, צרפת | חימר | גרמניה אלכסנדר זברב | 4-6, 6-3, 0-6 |
| 7 | 2016   יוני | שטוטגרט, גרמניה | דשא | גרמניה פיליפ קולשרייבר | 6–7(2)‏, 4-6, 4-6 |
הערות שוליים

↑  בגיל 31: דומיניק תים הודיע על פרישה - ערוץ הספורט, באתר Sport5.co.il - אתר ערוץ הספורט, ‏2024-10-22
↑  "Rankings Singles". ATP Tour.
| --- | --- |
בקרת זהויות :  PLWABN: 9811566552305606  GND: 1217718788  VIAF: 3611160062479835790006   WorldCat (עם VIAF): 3611160062479835790006